
ŠAKIŲ RAJONO SAVIVALDYBĖS TARYBA

SPRENDIMAS

DĖL ŠAKIŲ RAJONO SAVIVALDYBĖS JAUNIMO KŪRYBOS IR SPORTO CENTRO NUOSTATŲ TVIRTINIMO

2013 m. spalio 31 d. Nr. T-351
Šakiai


Rajono savivaldybės taryba, vadovaudamasi Lietuvos Respublikos Švietimo įstatymo (Žin., 1991, Nr. 23-593; 2003, Nr. 63-2853; 2011, Nr. 38-1804) 43 straipsnio 3 dalimi, Biudžetinių įstaigų įstatymo (Žin., 1995, Nr. 104-2322; Žin., 2010, Nr. 15-699) 6 straipsnio 5 dalimi, Vietos savivaldos įstatymo (Žin., 1994, Nr. 55-1049; 2008, Nr. 113-4290) 16 straipsnio 4 dalimi, 18 straipsnio 1 dalimi bei atsižvelgdama į Šakių rajono savivaldybės Jaunimo kūrybos ir sporto centro tarybos pritarimą nusprendžia:
 
1. Patvirtinti Šakių rajono savivaldybės Jaunimo kūrybos ir sporto centro nuostatus (pridedama).

2. Įgalioti Šakių rajono savivaldybės Jaunimo kūrybos ir sporto centro direktorę pasirašyti Centro nuostatus ir juos įregistruoti Juridinių asmenų registre.

3. Pripažinti netekusiu galios rajono savivaldybės tarybos 2009 m. rugsėjo 24 d. sprendimą Nr. T-319 „Dėl Jaunimo kūrybos ir sporto centro nuostatų tvirtinimo“. 

